ΚΑΝΟΝΙΣΜΟΣ (ΕΚ) αριθ. 2062/94 ΤΟΥ ΣΥΜΒΟΥΛΙΟΥ της 18ης Ιουλίου 1994 σχετικά με την ίδρυση ευρωπαϊκού οργανισμού για την ασφάλεια και την υγεία στην εργασία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η ασφάλεια, η υγιεινή και η υγεία στην εργασία αποτελούν μέρος των προτεραιοτήτων για μια συσιαστική κοινωνική πολιτική 7

ότι η Επιτροπή παρουσίασε τις πρωτοβουλίες που σκοπεύει να αναπτύξει σ' αυτούς τους τομείς, στα πλαίσια του προγράμματός της για την ασφάλεια, την υγιεινή και την υγεία στο χώρο εργασίας (4), καθώς και του προγράμματος δράσης της σχετικά με την εφαρμογή του κοινοτικού χάρτη των θεμελιωδών κοινωνικών δικαιωμάτων των εργαζομένων 7

ότι, στο ψήφισμά του της 21ης Δεκεμβρίου 1987 σχετικά με την ασφάλεια, την υγιεινή και την υγεία στο χώρο εργασίας (5), το Συμβούλιο δέχθηκε ευνοϊκά την ανακοίνωση της Επιτροπής σχετικά με το πρόγραμμά της στον τομέα της ασφάλειας, της υγιεινής και της υγείας στο χώρο εργασίας, και ζήτησε από την Επιτροπή, μεταξύ άλλων, να εξετάσει τις δυνατότητες βελτίωσης των ανταλλαγών πληροφοριών και εμπειριών στον τομέα που καλύπτεται από το ψήφισμα, ιδιαίτερα όσον αφορά τη συλλογή και τη διάδοση πληροφοριών καθώς και τη σκοπιμότητα δημιουργίας κοινοτικού μηχανισμού για τη μελέτη των συνεπειών, σε εθνικό επίπεδο, των κοινοτικών μέτρων στον τομέα αυτό 7

ότι στο ψήφισμα αυτό συνιστάται εξάλλου η εντατικοποίηση της συνεργασίας με τους φορείς που ασκούν καθήκοντα στον εν λόγω τομέα, καθώς και μεταξύ των φορέων αυτών 7

ότι το Συμβούλιο υπογράμμισε επίσης τη θεμελιώδη σημασία που έχει για τους εργοδότες και τους εργαζομένους η επίγνωση των διακυβευόμενων θεμάτων και η πρόσβαση στην πληροφόρηση, εάν πρόκειται να τελεσφορήσουν τα μέτρα τα οποία εισηγείται το πρόγραμμα της Επιτροπής 7

ότι απαιτείται η συλλογή, η επεξεργασία και η ανάλυση λεπτομερών, αξιόπιστων και αντικειμενικών επιστημονικών, τεχνικών και οικονομικών δεδομένων, προκειμένου να παρέχονται στην Επιτροπή, στα κράτη μέλη και στους ενδιαφερόμενους κύκλους οι πληροφορίες που θα τους επιτρέπουν να ανταποκρίνονται στο σύνολο των αιτημάτων τα οποία τους υποβάλλονται, να λαμβάνουν τα απαραίτητα μέτρα για την προστασία της ασφάλειας και της υγείας των εργαζομένων και να εξασφαλίζουν την κατάλληλη πληροφόρηση των ενδιαφερομένων 7

ότι υπάρχουν ήδη στην Κοινότητα και στα κράτη μέλη διάφοροι οργανισμοί που παρέχουν πληροφορίες και υπηρεσίες αυτού του είδους 7

ότι, για να αποδώσουν κατά το δυνατόν αποτελεσματικότερα, σε κοινοτικό επίπεδο, οι εργασίες τις οποίες ήδη επιτελούν οι οργανισμοί αυτοί, πρέπει να δημιουργηθεί δίκτυο που να αποτελεί ευρωπαϊκό σύστημα παρατήρησης και συλλογής πληροφοριών σχετικά με την ασφάλεια και την υγεία στην εργασία, του οποίου ο συντονισμός, σε κοινοτική κλίμακα, θα αναληφθεί από έναν ευρωπαϊκό οργανισμό για την ασφάλεια και την υγεία στην εργασία 7

ότι, για να ανταποκριθούν με αποτελεσματικότερο τρόπο στα αιτήματα που τους υποβάλλονται, οι κοινοτικές υπηρεσίες, τα κράτη μέλη και οι ενδιαφερόμενοι κύκλοι μπορούν να απευθύνονται σ' έναν οργανισμό προκειμένου να λαμβάνουν τις τεχνικές, επιστημονικές και οικονομικές πληροφορίες που είναι χρήσιμες στον τομέα της ασφάλειας και της υγείας στην εργασία 7

ότι θα πρέπει, συνεπώς, να ιδρυθεί ένας ευρωπαϊκός οργανισμός για την υγεία στην εργασία, στον οποίο θα ανατεθεί να επικουρεί την Επιτροπή κατά την εκπλήρωση του συνόλου των καθηκόντων στον τομέα της ασφάλειας και της υγείας στην εργασία, και, στο πλαίσιο αυτό, να υπάρξει μια συμβολή στην ανάπτυξη των μελλοντικών προγραμμάτων κοινοτητών δράσεων για την προστασία της ασφάλειας και της υγείας στην εργασία, με την επιφύλαξη των αρμοδιοτήτων της Επιτροπής 7

ότι, με την απόφαση την οποία έλαβαν με κοινή συμφωνία τους οι αντιπρόσωποι των κρατών μελών συνελθόντες σε επίπεδο αρχηγών κρατών ή κυβερνήσεων στις 29 Οκτωβρίου 1993 σχετικά με τον καθορισμό της έδρας ορισμένων οργανισμών και υπηρεσιών των Ευρωπαϊκών Κοινοτήτων, καθώς και της Europol (6), καθορίστηκε ότι η έδρα του ευρωπαϊκού οργανισμού για την ασφάλεια και την υγεία στην εργασία θα είναι στην Ισπανία, σε πόλη που θα ορίσει η ισπανική κυβέρνηση 7 ότι η ισπανική κυβέρνηση όρισε ότι η πόλη αυτή θα είναι το Μπιλμπάο 7

ότι το νομικό καθεστώς και η διάρθρωση της υπηρεσίας αυτής πρέπει να αντιστοιχούν στον αντικειμενικό χαρακτήρα των αναμενόμενων αποτελεσμάτων και να της επιτρέπουν να επιτελεί το έργο της σε συνεργασία με τους υπάρχοντες εθνικούς και διεθνείς οργανισμούς 7

ότι ο οργανισμός πρέπει να έχει τη δυνατότητα να προσκαλεί ως παρατηρητές εκπροσώπους τρίτων χωρών, κοινοτικών οργάνων και κοινοτικών οργανισμών, καθώς και διεθνών οργανισμών που συμμερίζονται το ενδιαφέρον της Κοινότητας και των κρατών μελών για τους στόχους που επιδιώκει ο οργανισμός 7

ότι θα πρέπει να προβλεφθεί ότι ο οργανισμός αυτός διαθέτει νομική προσωπικότητα, διατηρώντας παράλληλα στενή σχέση με τους οργανισμούς και τα προγράμματα που υπάρχουν ήδη σε κοινοτικό επίπεδο, και ιδίως με το ευρωπαϊκό ίδρυμα για τη βελτίωση των συνθηκών διαβίωσης και εργασίας, προκειμένου να αποφεύγονται οποιεσδήποτε αλληλεπικαλύψεις 7

ότι έχει σημασία ο οργανισμός να διατηρεί πολύ στενούς λειτουργικούς δεσμούς με την Επιτροπή και τη συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας 7

ότι, όσον αφορά τις μεταφραστικές εργασίες της, ο οργανισμός θα προσφεύγει στο μεταφραστικό κέντρο των Οργάνων της Ευρωπαϊκής Ένωσης αφότου αρχίσει να λειτουργεί 7

ότι ο γενικός προϋπολογισμός των Ευρωπαϊκών Κοινοτήτων πρέπει να συμβάλλει στη λειτουργία του οργανισμού 7 ότι τα ποσά που θεωρούνται αναγκαία καθορίζονται στο πλαίσιο της ετήσιας διαδικασίας του προϋπολογισμού, σύμφωνα με τις δημοσιονομικές προβλέψεις 7

ότι, για την έκδοση του παρόντος κανονισμού, η συνθήκη δεν προβλέπει άλλες εξουσίες εκτός εκείνων που αναφέρονται στο άρθρο 235,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ίδρυση του οργανισμού

Ιδρύεται ευρωπαϊκός οργανισμός για την ασφάλεια και την υγεία στην εργασία, καλούμενος στο εξής «οργανισμός».

Άρθρο 2

Στόχος

Προκειμένου να προωθήσει την καλυτέρευση ιδίως του χώρου εργασίας για να προστατεύσει την ασφάλεια και την υγεία των εργαζομένων, όπως προβλέπει η συνθήκη και τα διαδοχικά προγράμματα δράσης σχετικά με την ασφάλεια και την υγεία στο χώρο εργασίας, ο οργανισμός έχει ως στόχο να παρέχει στις κοινοτικές υπηρεσίες, τα κράτη μέλη και τους ενδιαφερόμενους κύκλους όλες τις τεχνικές, επιστημονικές και οικονομικές πληροφορίες που είναι χρήσιμες στον τομέα της ασφάλειας και της υγείας στην εργασία.

Άρθρο 3

Καθήκοντα

1. Για την επίτευξη του στόχου που ορίζεται στο άρθρο 2, ο οργανισμός αναλαμβάνει τα εξής καθήκοντα:

α) τη συλλογή και τη διάδοση τεχνικών, επιστημονικών και οικονομικών πληροφοριών στα κράτη μέλη για την ενημέρωση των κοινοτικών υπηρεσιών, των κρατών μελών και των ενδιαφερόμενων κύκλων 7 η συλλογή αυτή σκοπό έχει την καταγραφή των υφιστάμενων εθνικών προτεραιοτήτων και προγραμμάτων και την παροχή των αναγκαίων στοιχείων για τον καθορισμό των προτεραιοτήτων και τη θέσπιση των προγραμμάτων της Κοινότητας 7

β) τη συλλογή τεχνικών, επιστημονικών και οικονομικών πληροφοριών σχετικά με την έρευνα για την ασφάλεια και την υγεία στην εργασία, καθώς και σχετικά με άλλες ερευνητικές δραστηριότητες που συνδέονται με την ασφάλεια και την υγεία στην εργασία και τη διάδοση των αποτελεσμάτων της έρευνας και των ερευνητικών δραστηριοτήτων 7

γ) την προαγωγή και υποστήριξη της συνεργασίας και της ανταλλαγής πληροφοριών και εμπειριών μεταξύ κρατών μελών στον τομέα της ασφάλειας και της υγείας στην εργασία, συμπεριλαμβανομένης της ενημέρωσης σχετικά με τα προγράμματα κατάρτισης 7

δ) τη διοργάνωση διαλέξεων, σεμιναρίων καθώς και την ανταλλαγή εμπειρογνωμόνων των κρατών μελών στον τομέα της ασφάλειας και της υγείας στην εργασία 7

ε) την παροχή, στις κοινοτικές υπηρεσίες και στα κράτη μέλη, των αντικειμενικών, εύλογων και αποτελεσματικών τεχνικών, επιστημονικών και οικονομικών πληροφοριών που είναι αναγκαίες για τη χάραξη και την εφαρμογή πολιτικών προστασίας της ασφαλείας και της υγείας των εργαζομένων 7 για το σκοπό αυτό, την παροχή, κυρίως στην Επιτρπή, των τεχνικών, επιστημονικών και οικονομικών πληροφοριών που της είναι αναγκαίες για την εκπλήρωση των καθηκόντων προσδιορισμού, προπαρασκευής και αξιολόγησης της νομοθεσίας και των μέτρων στον τομέα της προστασίας της ασφάλειας και της υγείας των εργαζομένων, ιδίως όσον αφορά τις επιπτώσεις της νομοθεσίας στις επιχειρήσεις, και ιδίως στις μικρομεσαίες επιχειρήσεις 7

στ) τη δημιουργία, σε συνεργασία με τα κράτη μέλη, και το συντονισμό του δικτύου που αναφέρεται στο άρθρο 4, λαμβάνοντας υπόψη τους κάθε είδους οργανισμούς σε εθνικό, κοινοτικό και διεθνές επίπεδο, που παρέχουν αυτού του είδους τις πληροφορίες και υπηρεσίες 7

ζ) τη συλλογή και τη διάθεση πληροφοριών για θέματα ασφάλειας και υγείας στην εργασία οι οποίες προέρχονται από ή προορίζονται για τρίτες χώρες και διεθνείς οργανισμούς (Παγκόσμια Οργάνωση Υγείας, Διεθνής Οργάνωση Εργασίας, Παναμερικανική Οργάνωση Υγείας, Διεθνής Ναυτιλιακός Οργανισμός, κ.λπ.) 7

η) την παροχή τεχνικών, επιστημονικών και οικονομικών πληροφοριών για τις μεθόδους και τα μέσα για την υλοποίηση των προληπτικών δραστηριοτήτων, με ιδιαίτερη έμφαση στα ειδικά προβλήματα των μικρομεσαίων επιχειρήσεων 7

θ) τη συμβολή στην ανάπτυξη των μελλοντικών κοινοτικών προγραμμάτων δράσης των σχετικών με την προώθηση της ασφάλειας και της υγείας στην εργασία, με την επιφύλαξη των αρμοδιοτήτων της Επιτροπής.

2. Ο οργανισμός συνεργάζεται όσο το δυνατό στενότερα με τα ειδικευμένα ινστιτούτα, ιδρύματα και οργανισμούς και τα προγράμματα που υπάρχουν στην Κοινότητα, με στόχο την αποφυγή οποιασδήποτε αλληλεπικάλυψης.

Άρθρο 4

Δίκτυο

1. Ο οργανισμός πρέπει να θεσπίσει ένα δίκτυο που να περιλαμβάνει:

- τα βασικά στοιχεία που συγκροτούν τα εθνικά δίκτυα πληροφοριών,

- τους εθνικούς εστιακούς πόλους,

- τα ενδεχόμενα θεματικά κέντρα.

2. Προκειμένου να μπορέσει να επιτευχθεί η εγκαθίδρυση του δικτύου όσο το δυνατό ταχύτερα και αποτελεσματικότερα, τα κράτη μέλη οφείλουν, εντός έξι μηνών από την έναρξη ισχύος του παρόντος κανονισμού, να ενημερώσουν τον οργανισμό για τα βασικά στοιχεία που συγκροτούν τα εθνικά τους δίκτυα πληροφοριών σε θέματα ασφάλειας και υγείας στην εργασία, συμπεριλαμβανομένων όλων των φορέων που, κατά τη γνώμη τους, είναι δυνατό να συμβάλουν στις εργασίες του οργανισμού, λαμβάνοντας υπόψη την ανάγκη να διασφαλίζεται η πληρέστερη δυνατή γεωγραφική κάλυψη της επικράτειάς τους.

Οι αρμόδιες εθνικές αρχές ή ο φορέας που αυτές ορίζουν εξασφαλίζουν το συντονισμό ή/και τη διαβίβαση των πληροφοριών οι οποίες πρέπει να παρέχονται, σε εθνικό επίπεδο, στον οργανισμό.

3. Οι εθνικές αρχές ανακοινώνουν στον οργανισμό τους εγκατεστημένους στην επικράτειά τους φορείς που είναι σε θέση να συνεργάζονται μαζί του όσον αφορά ορισμένα θέματα ειδικού ενδιαφέροντος και, συνεπώς,να ενεργούν ως θεματικό κέντρο του δικτύου. Ο οργανισμός είναι εξουσιοδοτημένος να συνάπτει συμφωνία με αυτούς τους φορείς.

4. Τα θεματικά κέντρα ειδικών καθηκόντων μπορούν να αποτελούν μέρος του δικτύου.

Ορίζονται από το διοικητικό συμβούλιο, που αναφέρεται στο άρθρο 8, για δεδομένη περίοδο, που συμφωνείται μαζί τους.

5. Ο προσδιορισμός των θεμάτων ειδικού ενδιαφέροντος και η ανάθεση ειδικών καθηκόντων στα θεματικά κέντρα πρέπει να περιέχεται στο ετήσιο πρόγραμμα εργασιών του οργανισμού.

6. Με βάση την πείρα που θα αποκτάται, ο οργανισμός επανεξετάζει περιοδικά τα βασικά στοιχεία του δικτύου τα οποία αναφέρονται στην παράγραφο 2 και επιφέρει τις τροποποιήσεις που αποφασίζονται, ενδεχομένως, από το διοικητικό συμβούλιο, λαμβάνοντας υπόψη τους νέους φορείς που ενδεχομένως έχουν ορίσει τα κράτη μέλη.

Άρθρο 5

Συμφωνίες

1. Για να διευκολυνθεί η λειτουργία του δικτύου που αναφέρει το άρθρο 4, ο οργανισμός μπορεί να συνάπτει με τους φορείς οι οποίοι ορίζονται από το διοικητικό συμβούλιο, σύμφωνα με το άρθρο 4 παράγραφος 4, συμφωνίες, ιδίως συμβάσεις, αναγκαίες για την εκπλήρωση των καθηκόντων που μπορεί να τους αναθέτει.

2. Τα κράτη μέλη μπορούν να προβλέπουν, όσον αφορά τους εγκατεστημένους στο έδαφός τους εθνικούς φορείς ή οργανισμούς, οι συμφωνίες με τον οργανισμό να συνάπτονται σε συμφωνία με τον εθνικό εστιακό πόλο.

Άρθρο 6

Πληροφορίες

Οι πληροφορίες και τα στοιχεία που παρέχονται στον οργανισμό ή ανακοινώνονται από αυτόν μπορούν να δημοσιεύονται και το κοινό μπορεί να έχει πρόσβαση σ' αυτά, σύμφωνα με τις κατευθυντήριες γραμμές που καθορίζει το διοικητικό συμβούλιο, με την επιφύλαξη τήρησης των κανόνων της Κοινότητας και των κρατών μελών σχετικά με τη διάδοση των πληροφοριών, κυρίως όσον αφορά τον εμπιστευτικό τους χαρακτήρα.

Άρθρο 7

Νομική προσωπικότητα

1. Ο οργανισμός έχει νομική προσωπικότητα.

2. Ο οργανισμός έχει, σ' όλα τα κράτη μέλη, την ευρύτερη δυνατή νομική ικανότητα που αναγνωρίζεται στα νομικά πρόσωπα από τις νομοθεσίες των κρατών αυτών.

Άρθρο 8

Διοικητικό συμβούλιο

1. Ο οργανισμός έχει διοικητικό συμβούλιο αποτελούμενο από είκοσι επτά μέλη εκ των οποίων:

α) δώδεκα μέλη εκπροσωπούν τις κυβερνήσεις των κρατών μελών 7

β) έξι μέλη εκπροσωπούν τις οργανώσεις εργοδοτών 7

γ) έξι μέλη εκπροσωπούν τις οργανώσεις εργαζομένων 7

δ) τρία μέλη εκπροσωπούν την Επιτροπή.

2. Τα μέλη που αναφέρονται στην παράγραφο 1 στοιχεία α), β) και γ) διορίζονται από το Συμβούλιο.

Τα μέλη που αναφέρονται στην παράγραφο 1 στοιχείο α) διορίζονται ύστερα από πρόταση των κρατών μελών 7 διορίζεται ένα μέλος ανά κράτος μέλος.

Τα μέλη που αναφέρονται στην παράγραφο 1 στοιχεία β) και γ) διορίζονται, στο πλαίσιο συστήματος περιτροπής, μεταξύ των μελών που εκπροσωπούν τις οργανώσεις των εργοδοτών και των εργαζομένων στη συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας, που συνεστήθη με την απόφαση 74/325/ΕΟΚ (7), ύστερα από πρόταση των ομάδων των μελών αυτών στα πλαίσια αυτής της επιτροπής 7 διορίζεται ένα μέλος ανά κράτος μέλος.

Το Συμβούλιο διορίζει, παράλληλα και υπό τους ιδίους όρους με το τακτικό μέλος, ένα αναπληρωματικό μέλος που συμμετέχει στις συνεδριάσεις του διοικητικού συμβουλίου μόνον εάν απουσιάζει το τακτικό μέλος και στις περιπτώσεις που καθορίζονται από τον εσωτερικό κανονισμό.

Τα τακτικά και τα αναπληρωματικά μέλη που εκπροσωπούν την Επιτροπή διορίζονται από αυτή.

3. Η διάρκεια της θητείας των μελών του διοικητικού συμβουλίου είναι τριετής. Η θητεία μπορεί να ανανεωθεί, εκτός από τη θητεία των μελών που αναφέρονται στην παράγραφο 1 στοιχεία β) και γ).

Μετά τη λήξη της θητείας τους ή σε περίπτωση παραίτησης, τα μέλη παραμένουν εν υπηρεσία έως ότου ανανεωθεί η θητεία τους ή αντικατασταθούν.

4. Το διοικητικό συμβούλιο ορίζει μεταξύ των μελών του, για διάρκεια ενός έτους, τον πρόεδρό του και τρεις αντιπροέδρους.

5. Ο πρόεδρος συγκαλεί το διοικητικό συμβούλιο τουλάχιστον δύο φορές ετησίως και ύστερα από αίτηση τουλάχιστον του ενός τρίτου των μελών του.

6. Οι αποφάσεις του διοικητικού συμβουλίου λαμβάνονται με πλειοψηφία των δύο τρίτων των μελών του.

Κάθε μέλος του διοικητικού συμβουλίου διαθέτει μία ψήφο.

Το αναπληρωματικό μέλος δεν έχει δικαίωμα ψήφου, εκτός εάν απουσιάζει το τακτικό μέλος.

7. Ο πρόεδρος του διοικητικού συμβουλίου και ο διεθυντής του ευρωπαϊκού ιδρύματος για τη βελτίωση των συνθηκών διαβίωσης και εργασίας έχουν τη δυνατότητα να παρίστανται ως παρατηρητές στις συνεδριάσεις του διοικητικού συμβουλίου.

8. Το διοικητικό συμβούλιο θεσπίζει τον εσωτερικό του κανονισμό, ο οποίος τίθεται σε ισχύ αφού εγκριθεί από το Συμβουλίου, ύστερα από γνώμη της Επιτροπής.

Άρθρο 9

Παρατηρητές

Το διοικητικό συμβούλιο μπορεί, αφού ζητήσει τη γνώμη της Επιτροπής, να προσκαλεί ως παρατηρητές εκπροσώπους τρίτων, κοινοτικών οργάνων και οργανισμών και διεθνών οργανισμών.

Άρθρο 10

Ετήσιο πρόγραμμα εργασιών - Γενική ετήσια έκθεση

1. Το διοικητικό συμβούλιο εγκρίνει το ετήσιο πρόγραμμα εργασιών του οργανισμού βάσει σχεδίου που εκπονείται από το διευθυντή, που αναφέρεται στο άρθρο 11, έπειτα από διαβούλευση με την Επιτροπή και τη συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας.

Το πρόγραμμα αυτό μπορεί να αναπροσαρμόζεται κατά τη διάρκεια του έτους σύμφωνα με την ίδια διαδικασία.

Το πρόγραμμα εντάσσεται σε πρόγραμμα λειτουργίας που θεσπίζεται σύμφωνα με την εν λόγω διαδικασία και το οποίο καλύπτει τετραετή περίοδο.

Το πρώτο ετήσιο πρόγραμμα εργασιών πρέπει να εγκριθεί το αργότερο εννέα μήνες μετά την έναρξη ισχύος του παρόντος κανονισμού.

2. Το αργότερο στις 31 Ιανουαρίου κάθε έτους, το διοικητικό συμβούλιο εγκρίνει γενική ετήσια έκθεση σχετικά με τις δραστηριότητες του οργανισμού, η οποία έχει συνταχθεί σ' όλες τις επίσημες γλώσσες των Κοινοτήτων.

Στη γενική ετήσια έκθεση πρέπει ιδίως να συγκρίνονται τα αποτελέσματα που επιτεύχθηκαν προς τους στόχους του ετήσιου προγράμματος εργασιών.

Ο διευθυντής κοινοποιεί τη γενική ετήσια έκθεση στο Ευρωπαϊκό Κοινοβούλιο, στο Συμβούλιο, στην Επιτροπή, στο Ελεγκτικό Συνέδριο, στην Οικονομική και Κοινωνική Επιτροπή, στα κράτη μέλη και τη συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας.

Άρθρο 11

Διευθυντής

1. Ο οργανισμός τίθεται υπό τη διεύθυνση διευθυντή που διορίζεται από το διοικητικό συμβούλιο ύστερα από πρόταση της Επιτροπής για περίοδο πέντε ετών, η οποία μπορεί να ανανεωθεί.

2. Ο διευθυντής είναι ο νόμιμος εκπρόσωπος του οργανισμού.

Είναι υπεύθυνος για τα ακόλουθα:

- την ορθή εκπόνηση και εφαρμογή των αποφάσεων και των προγραμμάτων που εγκρίνει το διοικητικό συμβούλιο,

- την τρέχουσα διοίκηση της υπηρεσίας,

- την εκπόνηση και τη δημοσίευση της έκθεσης που προβλέπεται στο άρθρο 10 παράγραφος 2,

- την εκτέλεση των προβλεπόμενων καθηκόντων,

- όλα τα θέματα που αφορούν το προσωπικό,

- την προετοιμασία των συνεδριάσεων του διοικητικού συμβουλίου.

3. Ο διευθυντής λογοδοτεί για τις δραστηριότητές του στο διοικητικό συμβούλιο.

Άρθρο 12

Προϋπολογισμός

1. Όλα τα έσοδα και οι δαπάνες του οργανισμού αποτελούν αντικείμενο προβλέψεων για κάθε οικονομικό έτος, το οποίο συμπίπτει με το ημερολογιακό έτος, και εγγράφονται στον προϋπολογισμό του οργανισμού.

2. Ο προϋπολογισμός πρέπει να είναι ισοσκελισμένος ως προς τα έσοδα και τις δαπάνες.

3. Τα έσοδα του οργανισμού περιλαμβάνουν, με την επιφύλαξη άλλων πόρων οι οποίοι ενδεχομένως προέρχονται από πληρωμές που καταβάλλονται για αμοιβές υπηρεσιών τις οποίες παρέχει ο οργανισμός, επιχορήγηση της Κοινότητας που εγγράφεται στο γενικό προϋπολογισμό των Ευρωπαϊκών Κοινοτήτων.

4. Οι δαπάνες του οργανισμού περιλαμβάνουν κυρίως τις αμοιβές του προσωπικού, τις διοικητικές δαπάνες και τις δαπάνες υποδομής, τις δαπάνες λειτουργίας και τις δαπάνες που αφορούν συμβάσεις οι οποίες συνάπτονται με φορείς ή οργανισμούς στο πλαίσιο της εκτέλεσης του προγράμματος εργασιών.

Άρθρο 13

Σχέδιο κατάστασης των προβλεπομένων εσόδων και δαπανών - Έγκριση του προϋπολογισμού

1. Ο διευθυντής καταρτίζει, το αργότερο στις 15 Φεβρουαρίου κάθε έτους, προσχέδιο προϋπολογισμού του οργανισμού για το επόμενο έτος, και το διαβιβάζει στο διοικητικό συμβούλιο, συνοδευόμενο από πίνακα θέσεων προσωπικού.

2. Το διοικητικό συμβούλιο καταρτίζει το σχέδιο προϋπολογισμού που συνοδεύεται από τον πίνακα θέσεων προσωπικού και το διαβιβάζει το αργότερο στις 31 Μαρτίου στην Επιτροπή, η οποία προσδιορίζει, με αυτή τη βάση, τις προβλέψεις της αντίστοιχης επιχορήγησης που θα εγγραφεί στο προσχέδιο γενικού προϋπολογισμού των Ευρωπαϊκών Κοινοτήτων το οποίο υποβάλλει στο Συμβούλιο δυνάμει του άρθρου 203 της συνθήκης.

3. Το διοικητικό συμβούλιο εγκρίνει τον προϋπολογισμό του οργανισμού, ο οποίος συνοδεύεται από τον πίνακα θέσεων προσωπικού, πριν από την έναρξη του οικονομικού έτους, προσαρμόζοντάς τον, εφόσον απαιτείται, στην επιχορήγηση της Κοινότητας και στους άλλους πόρους του οργανισμού.

Άρθρο 14

Εκτέλεση του προϋπολογισμού

1. Ο διευθυντής εκτελεί τον προϋπολογισμό του οργανισμού.

2. Ο έλεγχος της ανάληψης και της πληρωμής όλων των δαπανών του οργανισμού, καθώς και ο έλεγχος των ποσών που βεβαιώνονται ως οφειλόμενα και ο έλεγχος της είσπραξης όλων των εσόδων του οργανισμού διενεργούνται από το δημοσιονομικό ελεγκτή της Επιτροπής.

3. Το αργότερο στις 31 Μαρτίου κάθε έτους, ο διευθυντής διαβιβάζει στην Επιτροπή, στο διοικητικό συμβούλιο και το Ελεγκτικό Συνέδριο τους λογαριασμούς του συνόλου των εσόδων και των δαπανών του οργανισμού για το προηγούμενο οικονομικό έτος.

Το Ελεγκτικό Συνέδριο τους ελέγχει σύμφωνα με το άρθρο 188Γ της συνθήκης.

4. Το διοικητικό συμβούλιο απαλλάσσει το διευθυντή όσον αφορά την εκτέλεση του προϋπολογισμού.

Άρθρο 15

Εσωτερικές δημοσιονομικές διατάξεις

Το διοικητικό συμβούλιο, αφού λάβει τη γνώμη της Επιτροπής και του Ελεγκτικού Συνεδρίου, θεσπίζει τις εσωτερικές δημοσιονομικές διατάξεις που προσδιορίζουν ιδίως τις λεπτομέρειες σχετικά με την κατάρτιση και την εκτέλεση του προϋπολογισμού του οργανισμού.

Άρθρο 16

Επαγγελματικό απόρρητο

Τα μέλη του διοικητικού συμβουλίου, ο διευθυντής και τα μέλη του προσωπικού καθώς και οποιοδήποτε πρόσωπο συμμετέχει στις δραστηριότητες του Οργανισμού οφείλουν, ακόμη και μετά τη λήξη των καθηκόντων τους, να μην αποκαλύπτουν τις πληροφορίες οι οποίες, ως εκ της φύσεώς τους, καλύπτονται από το επαγγελματικό απόρρητο.

Άρθρο 17

Γλωσσικό καθεστώς

Στον οργανισμό εφαρμόζεται το γλωσσικό καθεστώς των οργάνων της Κοινότητας.

Άρθρο 18

Μεταφραστικές υπηρεσίες

Την παροχή των μεταφοραστικών υπηρεσιών που είναι αναγκαίες για τη λειτουργία του οργανισμού εξασφαλίζει το μεταφραστικό κέντρο των Οργάνων της Ένωσης, αφότου αρχίσει να λειτουργεί.

Άρθρο 19

Προνόμια και ασυλίες

Στον οργανισμό εφαρμόζεται το πρωτόκολλο για τα προνόμια και τις ασυλίες των Ευρωπαϊκών Κοινοτήτων.

Άρθρο 20

Προσωπικό

1. Το προσωπικό του οργανισμού υπόκειται στους κανόνες και ρυθμίσεις που ισχύουν για τους υπαλλήλους και το λοιπό προσωπικό των Ευρωπαϊκών Κοινοτήτων.

2. Ο οργανισμός ασκεί, έναντι του προσωπικού του, τις εξουσίες της αρμόδιας για τους διορισμούς αρχής.

3. Το διοικητικό συμβούλιο, σε συμφωνία με την Επιτροπή, θεσπίζει τις ενδεδειγμένες λεπτομέρειες εφαρμογής.

Άρθρο 21

Ευθύνη

1. Η συμβατική ευθύνη του οργανισμού διέπεται από το δίκαιο που εφαρμόζεται στη σχετική σύμβαση.

Το Δικαστήριο των Ευρωπαϊκών Κοινοτήτων είναι αρμόδιο να λαμβάνει αποφάσεις δυνάμει ρήτρας διαιτησίας που περιέχεται σε σύμβαση η οποία συνάπτεται από τον οργανισμό.

2. Στο πεδίο της εξωσυμβατικής ευθύνης, ο οργανισμός υποχρεούται, σύμφωνα με τις γενικές αρχές του δικαίου που είναι κοινές στο δίκαιο των κρατών μελών, να αποκαθιστά τις ζημίες που προξενεί το ίδιο ή οι υπάλληλοι του κατά την άσκηση των καθηκόντων τους.

Το Δικαστήριο είναι αρμόδιο να εκδικάζει όλες τις διαφορές σχετικά με την αποκατάσταση τέτοιων ζημιών.

3. Η προσωπική ευθύνη των υπαλλήλων έναντι του οργανισμού διέπεται από τις διατάξεις που εφαρμόζονται στο προσωπικό του οργανισμού.

Άρθρο 22

Έλεγχος της νομιμότητας

Κάθε πράξη του οργανισμού, ρητή ή σιωπηρή, μπορεί να παραπέμπεται ενώπιον της Επιτροπής από κάθε κράτος μέλος, κάθε μέλος του διοικητικού συμβουλίου ή κάθε τρίτο που το αφορά άμεσα και ατομικά με σκοπό τον έλεγχο της νομιμότητάς της.

Η παραπομπή ενώπιον της Επιτροπής πρέπει να γίνεται εντός προθεσμίας δεκαπέντε ημερών από την ημέρα κατά την οποία ο ενδιαφερόμενος έλαβε γνώση της αμφισβητούμενης πράξης.

Η Επιτροπή αποφασίζει εντός προθεσμίας ενός μηνός. Μη λήψη απόφασης μέσα σ' αυτή την προθεσμία ισοδυναμεί με σιωπηρή απορριπτική απόφαση.

Άρθρο 23

Επανεξέταση

Το αργότερο εντός πέντε ετών από την έναρξη ισχύος του παρόντος κανονισμού, το Συμβούλιο, με βάση έκθεση της Επιτροπής, ενδεχομένως συνοδευόμενη από σχετική πρόταση, και ύστερα από διαβούλευση με το Ευρωπαϊκό Κοινοβούλιο, επανεξετάζει τον παρόντα κανονισμό, καθώς και τα νέα καθήκοντα του οργανισμού, τα οποία μπορεί να αποδεικνύονται αναγκαία.

Άρθρο 24

Έναρξη ισχύος του κανονισμού

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουλίου 1994.

Για το Συμβούλιο

Ο Πρόεδρος

K. KINKEL

(1) ΕΕ αριθ. C 271 της 16. 10. 1991, σ. 3.

(2) ΕΕ αριθ. C 128 της 9. 5. 1994.

(3) ΕΕ αριθ. C 169 της 6. 7. 1992, σ. 44.

(4) ΕΕ αριθ. C 28 της 3. 2. 1988, σ. 3.

(5) ΕΕ αριθ. C 28 της 3. 2. 1988, σ. 1.

(6) ΕΕ αριθ. C 323 της 30. 11. 1993, σ. 1.

(7) ΕΕ αριθ. L 185 της 9. 7. 1974, σ. 15.

Δήλωση του Συμβουλίου και της Επιτροπής σχετικά με την έδρα του ευρωπαϊκού οργανισμού ασφάλειας και υγείας κατά την εργασία

Επ' ευκαιρία της έκδοσης του κανονισμού για την ίδρυση ευρωπαϊκού οργανισμού ασφάλειας και υγείας κατά την εργασία, το Συμβούλιο και η Επιτροπή σημειώνουν:

- ότι οι εκπρόσωποι των κρατών μελών, συνελθόντες σε επίπεδο αρχηγού κράτους ή κυβερνήσεως στις 29 Οκτωβρίου 1993, είχαν αποφασίσει ότι ο ευρωπαϊκός οργανισμός ασφάλειας και υγείας κατά την εργασία θα είχε την έδρα του στην Ισπανία, σε πόλη που θα υπεδείκνυε η ισπανική κυβέρνηση,

- ότι ως έδρα του εν λόγω οργανισμού η ισπανική κυβέρνηση όρισε το Μπιλμπάο.